காஞ்சிபுரம் கடகேசுவரர் கோயில்

**காஞ்சிபுரம் கடகேசுவரர் கோயில் (கடகேசம்)** எனப்படும் இது, காஞ்சிபுரத்திலுள்ள ஒரு சிவன் கோயில் ஆகும். காமாட்சி அம்மையார் இறைவனை வழிபட்டு கடகம் தரித்துக்கொண்ட தலமாகும். மேலும், இவ்விறைவரை **[[அம்பிகை]]** வழிபட்டதாக அறியப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளன.

## தல வரலாறு
கங்கணேசத்தில் பொன்னாலான காப்புநாணை (கங்கணம்) அணிந்து கொண்ட அம்பிகை, மற்றுமோர் சிவலிங்கத்தைப் பிரதிட்டை செய்து வழிபட்டு, கடகம் அணிந்து கொண்டாள். அதுவே **கடகேசம்** எனப்பட்டதாக இத்தல வரலாறு உள்ளது.

## தல பதிகம்
* **பாடல்**: (1)  **(கடகேச்சரம்)**
::நவமணிக் கடகம் பூணும் ஞாங்கருங் கடகே சானச் 
:சிவபரஞ் சுடரைப் பூசை செய்துதன் கரத்திற் பூண்டாள் 
::அவிர்மணி நகையாள் போற்றும் அக்குறி இரண்டுங் கண்டோர் 
:தவலரு மலநோய் மாற்றி முத்தியில் தவிர்ந்து வாழ்வார். 
	 
* **பொழிப்புரை**: (1)
::*நவமணிகள் பதித்த கடகத்தை அணிந்த அப்பொழுதும் கடகேசப் 
:*பிரானாரைத் தாபித்துப் பூசை செய்து அதனைக் கரத்திற் றரித்தனர். 
::*விளங்கும் முத்தனைய முறுவலார் போற்றிய கங்கணேசர் கடகேசராகிய 
:*சிவிலிங்கப் பிரானாரைக் கண்டு வணங்கினோர் கெடலரிய ஆணவமல 
::*நோயைக் கெடுத்து முத்தியில் நிலைபெற்று வாழ்வார்.

* *'பாடல்**: (2)
::அன்னணம் அருச்சித் தேத்தி ஆளுடை எம்பி ராட்டி 
:உன்னுவோர் பிறவி மாய்க்கும் உள்நகர் வரைப்பின் முற்ற 
::மன்னிய வளங்க ளெல்லாம் மனங்களி பயப்ப நோக்கிப் 
:பன்னரும் பெருமை சான்ற பரவெளிப் பிலத்தை யுற்றாள்.

* **பொழிப்புரை**: (2)
::''அவ்வகை அருச்சித்துப் போற்றி எம்மை அடிமையாக உடைய 
:''பிராட்டியார் நினைப்பவர்தம் பிறவியைப் போக்கும் நகரில் நிலை பெற்ற 
::''செல்வங்கள் யாவற்றையும் மனமகிழும்படி முற்றவும் கண்டு விவரித் 
:''துரைத்தற்கும் அடங்காத பெருமை அமைந்த பரவெளியாகிய பிலத்தை 
::''அண்மினர்.

== அமைவிடம் ==
[[இந்தியா]]வின் தென்கடை மாநிலம் [[தமிழ்நாடு|தமிழ்நாட்டிலுள்ள]] [[காஞ்சிபுரம் மாவட்டம்|காஞ்சிபுரம் மாவட்டத்தின்]]  தலைநகரான [[காஞ்சிபுரம்|பெரிய காஞ்சிபுரம்]] எனப்படும் சிவகாஞ்சியின் சின்னகம்மாளத் தெருவில் [[காஞ்சிபுரம் கங்கணேசுவரர் கோயில்|கங்கணேசம்]] அருகில் **கடகேசம்** அமைந்துள்ளது. மேலும், [[தமிழ்நாடு|தமிழ்நாட்டின்]] தலைநகர் [[சென்னை]]யிலிருந்து 75 கிலோமீட்டர் தொலைவிலுள்ள, [[காஞ்சிபுரம்]] [[பேருந்து]] நிலையத்திலிருந்து வடக்கில் ½ மைல் தூரமுள்ள [[காஞ்சிபுரம் இறவாதீசுவரர் கோயில்|காஞ்சி இறவாத்தானத்திற்கு]] செல்லும் சாலையில் இக்கோயில் தாபிக்கப்பட்டுள்ளது.

=== போக்குவரத்து ===
* **வான்வழி:** வானூர்தி சேவை இல்லை; [[உலங்கு வானூர்தி]] மூலம் [[காஞ்சிபுரம்]] வந்தடைய,  [[காஞ்சிபுரம்|காஞ்சியிலிருந்து]] 3 கிலோமீட்டர் தொலைவிலுள்ள [[ஏனாத்தூர்]] [[ஸ்ரீ சங்கரா கலை மற்றும் அறிவியல் கல்லூரி| ஸ்ரீ சங்கரா கலை மற்றும் அறிவியல் கல்லூரியின்]] அகத்திலுள்ள உலங்கூர்தி இறங்குதளத்தில் இறங்கி [[சீருந்து]] மூலம் இக்கோயிலை அடையலாம்.
* **இரும்புத் தடம்:** [[தொடருந்து]] மூலாமாக; தலைநகர் [[சென்னை]]யிலிருந்து [[செங்கல்பட்டு]] மார்க்கமாகவும், [[திருப்பதி]]யிலிருந்து [[அரக்கோணம்]] மார்க்கமாகவும், [[காஞ்சிபுரம்|காஞ்சி]] தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, [[சீருந்து]] மூலமாகவும், [[ஆட்டோ ரிக்சா|தானியுந்து]] மூலமாகவும் சென்றடையலாம்.
* **சாலை வழி:''' பேருந்திலோ, அல்லது சீருந்துலோ, காஞ்சி வந்தடைய நான்கு திசையிலும் சாலை வழியுள்ளன; வடகிழக்கில், சென்னையிலிருந்து (75 கிலோமீட்டர்) திருப்பெரும்புதூர் வழியாகவும் ; தென்கிழக்கில், செங்கல்பட்டிலிருந்து (40 கிலோமீட்டர்) வாலாசாபாத் வழியாகவும் ; வடமேற்கில், விழுப்புரத்திலிருந்து (80 கிலோமீட்டர்) வந்தவாசி வழியாகவும் ; தென்மேற்கில், பெங்களுரிலிருந்து (275 கிலோமீட்டர்) வேலூர் வழியாகவும் இக்கோயில் நகரை வந்தடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி கடகேசம் கடகேஸ்வரர் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்